พลังประชารัฐ ฟุ้ง กระแสตอบรับดี ป้องสมศักดิ์ไม่ใส่ร้ายใคร
พปชร.ฟุ้ง 4 จ.เหนือตอนล่าง กระแสตอบรับดี ธนกร ป้อง สมศักดิ์ ไม่เคยโจมตีใส่ร้ายผู้สมัคร ไล่ นาวิน เอาเวลาไปฟังปัญหาประชาชนจะดีกว่า โว ระวังอาจเกิดแลนด์สไลด์ ได้ส.ส.จำนวนมาก เชื่อ แนวทางนโยบายพรรคมีหลายอย่างที่ตอบโจทย์ ปชช.ได้,เมื่อวันที่ 9 ธ.ค. นายธนกร วังบุญคงชนะ โฆษกคณะกรรมการรณรงค์การหาเสียงเลือกตั้ง พรรคพลังประชารัฐ เปิดเผยว่า สำหรับภาพรวมการลงพื้นที่ 4 จังหวัดภาคเหนือตอนล่างของคณะกรรมการรณรงค์การหาเสียงเลือกตั้ง นำโดย นายสมศักดิ์ เทพสุทิน ประธานคณะกรรมการฯ ได้รับการตอบรับจากประชาชนเป็นอย่างดี และตอบรับพรรคพลังประชารัฐเป็นอย่างมาก ได้รับฟังเสียงประชาชนสะท้อนถึงปัญหา ราคาพืชผลทางการเกษตร แหล่งน้ำ บัตรสวัสดิการแห่งรัฐ ที่ตกหล่นไป โดยรัฐบาลดำเนินการแก้ไขไประดับหนึ่งแล้ว และวันที่ 10 ธ.ค.นายสมศักดิ์ จะเดินทางไป จ.ลำปาง เพื่อเปิดศูนย์ประสานงาน และวันที่ 11 ธ.ค. นายสมศักดิ์ประชุมร่วมกับว่าที่ผู้สมัคร ส.ส.ภาคเหนือ,นายธนกร กล่าวต่อว่า ส่วนกรณีนายนาวิน บุญเสรฐ ว่าที่ผู้สมัคร ส.ส.พิจิตร พรรคชาติไทยพัฒนา ออกมาพาดพิง นายสมศักดิ์ ว่า ลงพื้นที่โจมตีผู้สมัคร เรื่องดังกล่าวไม่เป็นความจริง ตลอดระยะเวลา 8-9 เดือนตั้งแต่เป็นกลุ่มสามมิตร จนมาเป็นพรรคพลังประชารัฐ นายสมศักดิ์ ลงพื้นที่หาสมาชิกและรับฟังปัญหาของพี่น้องประชาชนอย่างเดียว ไม่เคยกล่าวโจมตีให้ร้ายผู้สมัครพรรคใดเลย ลองไปตรวจสอบดูได้ จะเน้นในเรื่องนโยบายและสิ่งที่พี่น้องประชาชนได้ประโยชน์เท่านั้น,นายธนกร กล่าวอีกว่า ทุกครั้งที่ลงพื้นที่จะรับฟังปัญหาของพี่น้องประชาชน นำปัญหาต่างๆ ส่งต่อไปยังรัฐบาลเพื่อให้รัฐบาลดำเนินการแก้ไข เราทำหน้าที่เหมือนไปรษณีย์ ซึ่งรัฐบาลก็เร่งดำเนินการแก้ไขให้ประชาชนทันที ไม่ว่า จะเป็นเรื่องการแก้ไขปัญหาราคาข้าวของชาวนา ปัญหาชาวไร่ยาสูบ ปัญหาอ้อย หรือการเติมเงินสดในบัตรคนจน สิ่งเหล่านี้ประชาชนได้ประโยชน์ ทั้งนี้ นายนาวิน ควรจะเอาเวลาไปทำแบบนายสมศักดิ์ บ้างอาจจะดีกว่า เพราะทราบว่า คนพิจิตร ถามหาอยู ดีไม่ดีป่านนี้ อาจจะประกาศตามหาคนหายแล้วก็ได้,นายธนกร ยังกล่าวถึงกรณีที่พรรคพลังประชารัฐ ถูกมองว่า ได้เปรียบในการลงพื้นที่ด้วยว่า ตอนนี้คณะรักษาความสงบแห่งชาติ (คสช.) ให้หาสมาชิกพรรคได้ ไม่ได้เป็นการหาเสียง และไม่ได้เป็นการเอาเปรียบกันเพราะทุกพรรคก็ทำ ทั้งนี้ กระแสพรรคพลังประชารัฐดีขึ้นเป็นอย่างมาก ซึ่งอาจทำให้บางพรรคการเมืองไม่สบายใจ และไม่แน่ว่า อาจเกิดแลนด์สไลด์ ได้ส.ส.จำนวนมาก เพราะเชื่อว่า แนวทางนโยบายของพรรคมีหลายอย่างที่ตอบโจทย์ประชาชนได้
พปชร.ฟุ้ง 4 จ.เหนือตอนล่าง กระแสตอบรับดี ธนกร ป้องสมศักดิ์ไม่เคยโจมตีใส่ร้ายผู้สมัคร ไล่นาวินเอาเวลาไปฟังปัญหาประชาชนจะดีกว่า โวระวังอาจเกิดแลนด์สไลด์ ได้ส.ส.จำนวนมาก เชื่อแนวทางนโยบาย
พปชร.,พลังประชารัฐ,กระแสตอบรับดี,สมศักดิ์ เทพสุทิน,ไม่เคยกล่าวโจมตี,เลือกตั้ง